Am yal temnaḍin di tmurt n leqbayel , ulla di tmenaḍt n Tizi Ɣennif temxalf temuɣli ɣer tlalit n uqcic d teqcict , faraḥen s uqcic, ma yella taqcict ḥeznen . Ticki d aqcic i d-ilulen, ad tafeḍ axxam yeɛmer, ferḥen akk, xeddmen tameɣra, kkaten lbarud. Acu yeǧǧan imdanen n temnaḍṭ -agi tettxemmim akka? Acku ttwalin imal-nsen deg uqcic, d aqcic i ixeddmen. Argaz ma yella yesɛa aṭas n warrac ad yerfed aqerru-ines, yernu ad yesɛu awal-is deg tejmaɛt. Ma nemmuqel daɣen ad naf yakan d tameṭṭut i yettḥeqiren tameṭṭut. Aya d win i d-yettbanen deg teslit d temɣart-is imi tislit ma yella tettaǧǧa-d kan tiqcicen; t -ttaḥqar-itt temɣart-is. Dagi ad iban -d akken di tmenaḍṭ n Tizi Ɣennif s umata fekan-as lqima d ccan i wuqcic, imi d netta ar d-yeqimen ad iḥareb ɣef wakal n imawlen-nes d lejdud, ma yella d taqcict mi ara d-tlal ttwalin-tt d lԑar acku qqaren-as kul ma d-temɣur teqcict d leԑtab ; akken i d –qqaren deg yinzi : «Lhem n teqcict alama d lmut». Ɣur-sen taqcict ticki ma d ara tettimɣur ad -tuɣal d aɣlif , tawacult-is yal ass ad xememen fell-as ahat ad- tawi ayen diri,neɣ ad d- saẓẓen imedanen ur ilaq ara ɣer nnif-is akken i d- yenna Henri . Genvois deg awal-is d akken : «Nnif d lḥerma n twacult d win yeqqnen s umata ɣer teqcict-nni nsen»1.